האם השימוש בטלפון הסלולרי בזמן נהיגה גורם להזדקנות?
במחקר שנערך באוניברסיטת יוטה, הוכיחו החוקרים כי שימוש בטלפון סלולרי גורם להאטת תגובותיהם של נהגים לתנאי הדרך עד כדי כך שנהגים בני 18-25 מגיבים כבני 70.
המחקר הראשוני, כלל מספר קבוצות גיל לבניית טבלת מדדים והשוואה של זמני תגובה ומרחקי בלימה בגילאים השונים במצבים אופטימליים. בשלב שני, ניתנו לנהגים הצעירים (קבוצת גיל 18-25 ) ארבעה מקטעי נהיגה של כעשר דקות, בהם הראשון והשלישי היו תו כדי דיבור בטלפון סלולרי. החוקרים השתמשו בדיבורית קבועה ברכב, כך שלנהגים הייתה יכולת שליטה מלאה ברכבם בשתי ידיהם.
המבדקים בוצעו במדמה (סימולטור) נהיגה ממוחשב ובמהירות קבועה מראש. בשני השלבים נכספו הנהגים למצבי בלימה זהים בתנאי כביש מגוונים. זמן התגובה נמצא על ידי חישובו ממרחק הבלימה בהתחשב במהירות הקבועה מראש אצל כלל הנבדקים.
נמצא כי, הנהגים הצעירים העלו בשמונה עשר אחוז את זמן תגובתם למצבי הבלימה השונים והעלו בשבעה עשר אחוז את הזמן לו נדרשו כדי לחזור למהירות המקורית טרם הבלימה. הבדלים אלו דומים להבדלים שנמצאו לאומת נהגים מבוגרים (קבוצת גיל 75-65).
מכאן, שגם שימוש בטלפון סלולרי כחוק (עם דיבורית קבועה ברכב תוך שימוש בשתי ידיים לצורך נהיגה), יכולה להביא פגיעה משמעותית ביכולת הנהיגה והשליטה ברכב. המסכנה הברורה ממצא זה, הנה "צמצום השימוש בטלפון סלולרי בזמן נהיגה למצבים קיצוניים ולשיחות חירום בלבד!"